શીર્ષક: 'બિહારની હૉસ્પિટલમાં બીમાર બાળકો આવે છે, મરીને જાય છે' : ગ્રાઉન્ડ રિપોર્ટ\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
મુઝ્ઝફરપુરની એસકેએમસીએચ મેડિકલ કૉલેજમાં બાળકોનાં મૃત્યુનો સિલસિલો રોકાઈ રહ્યો નથી

આ માતાઓ હતી જેમનાં બાળકોએ છેલ્લા એક પખવાડિયામાં આ હૉસ્પિટલમાં અંતિમ શ્વાસ લીધા છે. 

મુઝ્ઝફરપુરમાં 'ચમકી બીમારી' કે અક્યૂટ ઇનસેફિલાઇટિસ સિન્ડ્રોમના કારણે પોતાનો જીવ ગુમાવનારાં બાળકોનો આંકડો 93 પર આવી પહોંચ્યો છે. 

તેમાંથી બે બાળકોએ કેન્દ્રીય સ્વાસ્થ્ય મંત્રી ડૉક્ટર હર્ષવર્ધનની સામે જ જીવ તોડી દીધો. 

શ્રી કૃષ્ણા મેડિકલ કૉલેજ (એસ.કે.એમ.સી.એચ)ના બાળ રોગ વિશેષ ઇન્ટેન્સિવ કેર યૂનિટ (બાળ રોગ આઈસીયૂ)માં લાગેલો કાચનો દરવાજો વૉર્ડની અંદરથી આવી રહેલા રુદનના અવાજને રોકી શકતો ન હતો. 

અંદર 8 બેડના આ સ્પેશિયલ વૉર્ડના ખૂણામાં માથું ઝૂકાવીને બેઠેલાં બબિયા દેવી માથું હલાવી હલાવીને રડી રહ્યાં હતાં. 

તેમની નજીક સૂતેલી તેમની પાંચ વર્ષીય દીકરી મુન્ની જીવન અને મૃત્યુ વચ્ચે લડી રહી હતી. 

બેડની ઉપર ટીંગાડવામાં આવેલા ટૂં-ટૂં કરતાં બે લીલા રંગનાં મૉનિટરો પર લાલ-પીળી રેખાઓ બની અને બગડી રહી હતી. 

મૉનિટરોના રંગ અને અવાજ સાથે બબિયાનું રુદન પણ વધતું જઈ રહ્યું હતું. 

ગત દિવસો દરમિયાન આ વૉર્ડમાં જીવ ગુમાવી ચૂકેલાં બાળકોના ડરનો પડછાયો બબિયાના ચહેરા પર એ રીતે જોવા મળી રહ્યો હતો કે ડૉક્ટરો હિંમત હારે એ પહેલાં જ તેમણે માની લીધું હતું કે મુન્ની હવે જીવીત નહીં રહે. 

બે બાળકોએ કેન્દ્રીય સ્વાસ્થ્ય મંત્રી ડૉક્ટર હર્ષવર્ધનની સામે જ જીવ તોડી દીધો

હું જોતી હતી ત્યારે જ અચાનક મૉનિટરમાંથી આવી રહેલો બીપનો અવાજ અંદરથી તીવ્ર થઈ ગયો અને બે ડૉક્ટર એકસાથે મુન્નીની છાતીને પોતાની મુઠ્ઠીઓથી દબાવીને તેનો શ્વાસ પરત લાવવા પ્રયાસ કરવા લાગ્યા. 

ડૉક્ટરોના હાથે આપવામાં આવેલા દરેક પંપ બાદ મુન્નીનો માસૂમ ચહેરો ધીરે ઉપરની તરફ ઊઠ તો હતો.  

તેના પીળા પડી ચૂકેલા હોઠ અને આંખમાથી પાણી વહી નીકળ્યું. આ તરફ માતા બબિયાએ ભોજપુરી ભાષામાં એક હૃદય વિદારક લોકગીત ગાવાનું શરૂ કરી દીધું. 

એક દિવસ પહેલાં ઠીક હતી મુન્ની

ડૉક્ટરોને પૂછવા પર માત્ર એટલો જ જવાબ મળ્યો કે મુન્ની હવે નહીં બચે. હસતી રમતી મુન્નીને આખરે શું થયું હતું? 

ડૉક્ટર નક્કી કરી શકતા ન હતા કે મુન્ની એઈએસની શિકાર હતી કે મગજના દાહની. આ તરફ બબિયાને માત્ર એટલું યાદ હતું કે તેમની દીકરી એક દિવસ પહેલાં ઠીક હતી. 

આંસુઓથી પલળેલા ચહેરાને પાલવમાં છૂપાવીને તેઓ જણાવે છે, "અમે કોદરિયા ગોસાઈપુરના રહેવાસી છીએ. શનિવારની સવારે 10 કલાકે મુન્નીને અહીં...